Wil jy die nuwe Graham, Willem of Hentie wees en liefde vind? | Netwerk24
Deur Ané van Zyl 25 Februarie 2020 06:03
Willem, Hentie en Graham uit die 12de reeks.
Marciel Hopkins is die nuwe ‘Boer soek ’n vrou’-aanbieder. Foto: Verskaf
Inskrywings vir die 13de reeks is nou oop en boere landwyd van albei geslagte, alle ouderdomme en seksuele oriëntasie kan inskryf om die liefde van hul lewe te soek.
Volgens kykNET het 17 paartjies wat deur Boer soek ’n vrou ontmoet het oor die afgelope 12 reekse al getrou.
Die 12de reeks, wat in Januarie klaargemaak het, was besonder suksesvol met drie van die vyf wat liefde gevind het. Van die ander vyf, wat nie op die hele program was nie, het ook hul droomvrou ontmoet danksy die program.
Nie net het Graham sy Ilne ontmoet, Willem sy Sanel en Hentie sy Hantie nie, maar Gerrit het ook die vrou van sy drome gevind nadat Graham haar nie gekies het nie.
Eers was Anchen van Rensburg (27) van Bredasdorp, op die program om vir Graham te leer ken, maar toe hy haar nie kies om saam plaas toe te gaan nie, het ’n deur oopgegaan vir ’n verhouding met Gerrit.
Die twee is steeds saam en het verlede week sy verjaarsdag gevier.
die ?? het letterlik ‘n beter plek geword die dag toe jy gebore is! ek kyk op na jou vir soveel redes... jou omgee hart & deernis vir ander! hoe niks ooit te veel moeite vir jou is nie! hoe jy altyd die mense om jou uplift & bemoedig & soos “iets” laat voel! die feit dat jy altyd ‘n glimlag op jou gesig het! ?? jy is die mees gaafste & plat oppi aarde mens wat ek ken! jou hardwerkendheid & lojaliteit is maar net ‘n paar eienskappe wat ek kan opnoem! my wens vir jou vandag is dat al jou wildste drome sal waar word, dat die son altyd op jou gesig sal skyn ??. Ek hoop dat die gras altyd groener aan jou kant sal wees & dat dit sal reën daar waar jy dit nodig het! mag goedheid, guns, goeie gesondheid & ontelbare liefde hierdie nuwe lewensjaar van jou vul! jy is 1 ongelooflike mens & I hope that everyone gets a chance to meer your beautiful soul! ?? Happy Birthday my liefste!! ????????
A post shared by Anchen Van Rensburg (@anchenvanrensburg) on Feb 19, 2020 at 7:32pm PST
Nie net sal kykers tien nuwe boere leer ken nie, maar ook vir Marciel Hopkins, die nuwe aanbieder, model en motiveringspreker
Hopkins sê sy glo Boer soek ’n vrou sal ’n lewensveranderende ervaring vir boere kan wees.
“Dit is ’n geleentheid wat nie baie mense in hul leeftyd sal kry nie, want boere gaan mense ontmoet wat hulle nooit andersins sou nie. Die mooiste van alles is dat een van hulle moontlik jou lewensmaat kan wees,” sê sy.
“Die proses is ’n lekker uitdaging om iets buite jou gemaksone te doen – maar dit gaan ook jou hart laat vinniger klop, vir jou selfvertroue gee en jou in die proses bemagtig.”
Besoek www.kyknet.tv of http://bit.ly/Boere2020 waar jy óf aanlyn kan inskryf óf ’n inskryfvorm kan aflaai;
Bel Marche Media by 079 335 5137; en
Stuur ’n e-pos na boer@marche.media (let op dat daar geen .com of .co.za is nie)
Diegene wat wil deelneem moet ongetroud en ouer as 21 jaar wees.
Inskrywings moet die vervaardigers voor middernag op 21 Maart bereik.
Hou kykNET se sosiale media of Netwerk24 dop vir die aankondiging oor 2020 se toptien boere. Moontlike pasmaats sal dan hul beurt kry om vir dié boere briewe te skryf.
Die 13de reeks sal van Oktober op kykNET uitgesaai word.
Meer oor: Liefde | Boer Soek 'N Vrou | Tv-Reeks | Trou
Boer Soek ’n Vrou: HG kuier by die beeldskone nuwe aanbieder